Пламен Бончев
Пламен Любомиров Бончев е български дипломат.

Завършва английската гимназия във Видин (1976) и специалност „Международни отношения“ в МГИМО, Москва (1983) с испански и френски езици. От 1984 г. е аспирант в МГИМО, където подготвя и защитава (1987) дисертация по своята специалност в областта на сигурността и сътрудничеството в Европа, като придобива тогавашната научна степен „кандидат на историческите науки“ (сега: доктор по история).

Дипломатическата му кариера се развива в сферата на международната сигурност. Има няколко задгранични мандата като дипломат. Директор е на Дирекция „НАТО и международна сигурност“ в Министерството на външните работи през 2004 – 2006 г. Посланик е от септември 2006 до 2010 г. със седалище в Хелзинки във Финландия и едновременно в Естония.

След завръщането си в МВнР през 2010 г. става директор на Дирекция „Политика за сигурност“. От май 2012 г. е извънреден и пълномощен посланик на България в Грузия. След завръщането си от Грузия (2016) е генерален директор на Генерална дирекция „Глобални въпроси“ в МВнР.

Източници 

Родени във Видин
Посланици в Грузия
Отношения между България и Грузия
Посланици на България във Финландия
Посланици на България в Естония
Посланици на България в Белгия
Посланици на България в Люксембург
Възпитаници на МГИМО